Ժորժ Աբյադ

Ժորժ Աբյադ, (, ), արաբ դերասան։ Դերակատարումներով հանդես է եկել թատրոնում, կինոյում, այդ թվում՝ առաջին եգիպտական երաժշտական ֆիլմում։ Եգիպտոսում երկար տարիներ ղեկավարել է դերասանների ընկերակցությունը։ 

Ծնվել է Լիբանանի Բեյրութ քաղաքում, 18 տարեկանում գաղթել է Եգիպտոս, որտեղ սկզբնական շրջանում աշխատել է Ալեքսանդրիայի երկաթուղում։ 1904 թվականին Ալ-Խատյու Աբբասը նրան տեսել է քաղաքային թատրոնում խաղալիս, հավանել և ուղարկել Փարիզ, որպեսզի արվեստ սովորի։ Թատերական բարձրագույն կրթություն ստանալով՝ Աբյադը 1910 թվականին վերադարձել է Եգիպտոս՝ իր հետ բերելով ֆրանսիական թատերախումբ, որը ներկայացրել է ֆրանսերեն պիեսներ։ 20 տարվա ընթացքում բեմադրել ու ներկայացրել են ավելի քան 130 թարգմանված և ինքնագիր թատերգություն։ Ժորժ Աբյադը թատրոն է բացել նաև Թունիսում և 1921-1922 թվականներին ղեկավարել է այն։ 1943 թվականին նա ընտրվել է Եգիպտոսի դերասանների ընկերակցության առաջին ղեկավար։ Աբյադը մինչև իր մահը դասավանդել է թատերական ինստիտուտում։ Նրա լավագույն դերակատարումերից են Մակբեթը, Օթելլոն (Շեքսպիրի հանրահայտ ողբերգություններում), Էդիպը (Սոփոկլեսի «Էդիպ արքա» ողբերգությունում), Քինը (Դյումա-հոր թատերգությունում)։

Պիեսներից են 
 Էդիպ արքա
 Լուի 11-րդ
 Ժողովրդի թշնամին
 Ջահը
 Առաջին տասը
 Փոթորիկ Նոյան տան և տապանի վրա

Ծանոթագրություններ

Արտաքին հղումներ 
 Ժորժ Աբյադ, yabeyrouth կայքում 

1880 ծնունդներ
Եգիպտացի դրամատուրգներ
Մայիսի 5 ծնունդներ
Եգիպտացի դերասաններ